Migels Naidorfs

Migels Naidorfs (; ; , Grodziska Mazovecka — , Malaga) bija ebreju izcelsmes Polijas un Argentīnas starptautiskais lielmeistars šahā (1950).

 Biogrāfija 
Piedzimis Krievijas Impērijā tagadējās Polijas teritorijā. Beidzis ģimnāziju Varšavā. Jau bērnībā iemācījies spēlēt šahu. Bijis pazīstamā šahista Savelija Tartakovera skolnieks. Divdesmit gadu vecumā kļuvis par Polijas šaha meistaru.
Polijas izlases sastāvā sekmīgi piedalījies šaha komandu sacensībās:
 Pasaules šaha olimpiādēs piedalījies 3 reizes (1935—1939). Komandu kopvērtējumā izcīnījis sudraba (1939) un 2 bronzas (1935, 1937) medaļas, bet individuālā vērtējumā zelta (1939) medaļu;
 neoficiālajā šaha olimpiādē piedalījies 1 reizi (1936), izcīnot tajā komandu kopvērtējumā sudraba, bet individuālajā vērtējumā zelta medaļas.

1939. gadā Buenosairesā Pasaules šaha olimpiādes laikā sākās Otrais pasaules karš, un Naidorfs nolēmis neatgriezties Eiropā. Vēlāk izrādījies, ka viņa lēmums bijis pamatots, jo visa Naidorfa ģimene (sieva, meita, māte, četri brāļi) bija gājusi bojā holokausta laikā.

Argentīnā Naidorfs ātri kļuvis par valsts labāko šahistu. Jau 1939. gadā savā pirmajā starptautiskajā šaha turnīrā Buenosairesā viņš dalīja pirmo vietu ar Paulu Keresu.Buenos Aires (1939) Naidorfs astoņas reizes uzvarējis Argentīnas šaha čempionātos (1949, 1951, 1952, 1955, 1960, 1964, 1967, 1975). 1950. gadā viņš uzvarēja Amsterdamas šaha turnīrā,Amsterdam (1950) bet 1959. gadā dalīja pirmo vietu Mara del Platas šaha turnīrā.Mar del Plata (1959) 1950. gadā FIDE Naidorfam kā vienam no pirmajiem piešķīra starptautiskā lielmeistara (GM) nosaukumu.

Vairākas reizes piedalījies Pasaules šaha čempiona izcīņas ciklos, labākos rezultātus sasniedzot 1950. gadu pirmajā pusē. 1950. gadā Budapeštas pretendentu turnīrā bijis 5. vietā,1950 Budapest Candidates Tournament bet 1953. gadā Cīrihes pretendentu turnīrā izcīnījis 6. vietu.

Šajā laikā izcīnījis arī divus mačus ar Semjuelu Reševski par "Brīvās Pasaules" (valstis, kas atrodas ārpus PSRS ietekmes zonas) šaha čempiona nosaukumu. 1952. gadā Naidorfs zaudējis ar 7:11 (+4, -8, =6),Reshevsky — Najdorf (1952) bet 1953. gadā Argentīnā piedzīvojis minimālu zaudējumu ar 8½:9½ (+5, -6, =7).Reshevsky — Najdorf (1953)
Argentīnas izlases sastāvā 9 reizes (1950-1956, 1960-1962, 1966-1970, 1974-1976) piedalījies Pasaules šaha olimpiādēs, kur komandu kopvērtējumā izcīnījis 3 sudraba (1950, 1952, 1954) un bronzas (1962) medaļas, bet individuālajā — 2 zelta (1950, 1952) un sudraba (1962) medaļas.

1970. gadā Belgradā piedalījies Padomju Savienības un pārējās pasaules šahistu mačā, kur pie 9. galdiņa nospēlējis neizšķirti 2:2 (+1, -1, =2) ar Mihailu Tālu.USSR vs Rest of the World: Belgrade 1970 "The Match of the Century"

Atstājis ievērojamu ieguldījumu šaha atklātņu teorijā. Naidorfa vārdā ir nosaukts abpusēji ass variants sicīliešu aizsardzībā (1. e4 c5 2. Zf3 d6 3. d4 cxd4 4. Zxd4 Zf6 5. Zc3 a6).

Naidorfs nebija šaha profesionālis, jo visu dzīvi nodarbojies ar biznesu un bijis turīgs cilvēks. Šaha turnīros piedalījies līdz mūža beigām. Bijis ļoti draudzīgs un sabiedrisks, un šīs īpašības padarījušas Naidorfu par šaha publikas mīluli. Bijis pazīstams kā "dons Migels".

 Buenosairesas piemiņas turnīrs 
Lai atzīmētu viņa 80. dzimšanas dienu, 1990. gadā Buenosairesā tika organizēts starptautisks šaha turnīrs, kas tika atkārtots turpmākajos gados.
 Gads  Uzvarētājs(-i)  Valstspiederība  1990  Vasilijs Smislovs  Hosē Fernandess Garsija      M. Naidorfa turnīrs 1990 1991  Mihails Tāls  Hulio Granda  Hesuss Nogeirass        M. Naidorfa turnīrs 1991 1992  Aleksandrs Čerņins    M. Naidorfa turnīrs 1992 1993  Gata Kamskis  Aleksejs Širovs      M. Naidorfa turnīrs 1993 1994  Valērijs Salovs    M. Naidorfa turnīrs 1994 1995  Pablo San Segundo  Lūks van Veli      M. Naidorfa turnīrs 1995 1996  Sergejs Tivjakovs  Hordi Magems Badalss      M. Najdorfa turnīrs 1996 1997  Maksims Sorokins    M. Naidorfa piemiņas turnīrs 1997 1998  Mihails Krasenkovs  Pablo Rikardi  Bents Larsens  Karloss Garsija Palermo  Aleksandrs Voitkēvičs            M. Naidorfa piemiņas turnīrs 1998 1999  Pablo Rikardi    M. Naidorfa piemiņas turnīrs 1999 2000  Judīte Polgāra  Viktors Bologans    Moldova  M. Naidorfa piemiņas turnīrs 2000 2001  Anatolijs Karpovs    M. Naidorfa piemiņas turnīrs 2001 2002  Hugo Spangenbergs    M. Naidorfa piemiņas turnīrs 2002

 Atsauces 

 Ārējās saites 
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (neoficiālās Pasaules šaha olimpiādes)

Kategorija:1910. gadā dzimušie
Kategorija:1997. gadā mirušie
Kategorija:Mazovijas vojevodistē dzimušie
Kategorija:Polijas ebreji
Kategorija:Argentīnas šahisti
Kategorija:Polijas šahisti